Corfilgi

Ci hela a rasio sy'n tarddu o Loegr yw'r Corfilgi,Geiriadur yr Academi, [whippet]. y Milgi Bach neu'r Wipet. Croes rhwng y Milgi a daeargi neu sbaengi yw'r brîd hwn a ddatblygwyd yng nghanol y 19eg ganrif i gwrso ysgyfarnogod. Gall hefyd hela anifeiliaid bychain.

Bu'r Corfilgi yn fychan o'r cychwyn, yn debyg i'r Milgi Seisnig, ac yn hwyrach cafodd y Milgi Eidalaidd ei gymysgu â'r brîd er mwyn rhoi golwg fain iddo. Mae ganddo gôt lefn a chwta, gan amlaf o liw llwyd, gwyn neu felyn. Mae ganddo daldra o 46 i 56 cm ac yn pwyso tua 13 kg. Gall redeg 56 km (35 mi) yr awr.

 Cyfeiriadau 

Categori:Bridiau o gŵn
Categori:Bridiau o gŵn sy'n tarddu o Loegr
Categori:Helgwn